فلسطین عالملر هیئتی میانمارنینگ آراکان ولایتیده‌گی مسلمانلرنی قوتقریش اوچون خلق ‌ارا جمعیتنی درحال چاره‌ کوریشگه چقیردی.
«میانمارده مسلمانلرگه نسبتاً عملگه آشیریله یاتگن جنایتلر بوتون انسانیتگه نسبتاً جنایتدیر. بو برچه‌ اسلام عالمیگه حقارتدیر»، دیب ایتیلگن فلسطین عالملر هیئتی بیاناتیده.
برما حکومتیگه تیگیشلی قوراللی کوچلر بیلن بودیست دین عالملری تامانیدن آراکانده‌گی مسلمانلرگه نسبتاً عملگه آشیریله ‌یاتگن قتل عاملرنی توخته‌ تیش اوچون اسلام دولتلری، حکومت رهبرلری، سیاسي حزبلر و فعال نادولت تشکیلاتلرنینگ درحال چاره‌ کوریشی طلب قیلیندی.
اچینرلیسی شوکه، 1982 ییلی میانمارده قبول قیلینگن قانون اساسیده وطنداشلیکدن چیقریلگن مسلمانلر بی ‌وطن بولیب حسابلنه‌ دی.
بیرلشگن ملتلر تشکیلاتی تامانیدن اذیت چیککن دیني اتنیک خلق صفتیده قبول قیلینگن آراکانلیک مسلمانلر قانوني زوراوانلیکلردن تشقری، اقتصادي قیینچیلیکلر و عامه ‌وي کمسیتیلیش، تبعیض کبی حالتلرگه دوچ کیلماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
